Lav et referat af nedenstående tekst:

Tekst:
En ung mand forsøgte uden held torsdag aften med en pistollignende genstand at true sig til penge hos en videoudlejning i Algade i Brønderslev. Det oplyser vagtchef fra Nordjyllands Politi, Michael Hæstrup. Røveriet fandt sted kort før klokken 22.00. - En person indfinder sig i forretningen. Han har et tørklæde om hovedet, og han truer med en pistol ved en af kasserne og vil have udleveret nogle penge, siger vagtchefen. Han oplyser dog, at røveren, en 19-årig mand, blev stoppet, inden han havde held med at slippe af sted med penge fra butikken. - Han bliver tilbageholdt af vidner inde i forretningen, indtil vi kommer frem, siger Michael Hæstrup, der ikke har oplysninger om, hvordan episoden udviklede sig, og om vidnerne kunne se, at pistolen ikke var ægte. Den unge røver blev efterfølgende anholdt af politiet, der ligeledes senere anholdt en medgerningsmand, der var flygtet fra stedet.

Referat:
En røver forsøgte torsdag aften at true sig til penge i en videoudlejning. Men vidner standsede røveriet.